##  Қазыбек Келдібекұлының 355 жылдығына арналған

## «Даналар сөзі – ақылдың көзі» атты

## қалалық шешендік өнер байқауының

## Е Р Е Ж Е С І

«Балқаш қаласының мәдениет, тілдерді дамыту, дене шынықтыру және спорт бөлімі» ММ, «Балқаш қаласының тілдер орталығы» КММ ұйымдастыруымен **2022 жылғы 28 қазанда Қазыбек Келдібекұлының** 355 жылдық мерейтойына арналған қалалық шешендік өнер байқауы өткізіледі.

**Байқаудың мақсаты:**

* мемлекеттік тілдің қолданылу аясын кеңейту, тіл мәдениетін көтеру, шешендік өнерді, Төле бидің шешендік мұраларын насихаттау, тілге шешен, ділмар сөз шеберлерінің өнеріне қолдау көрсету.

**Шарттары:**

* байқауға 15-20 жас аралығындағы үміткерлер қатыса алады;
* үміткерлердің киім үлгісі ұлттық және қазіргі заман талабына сай болу керек;
* шешендік өнерімен тәнті ету тәсіліне аса мән беріледі;
* белгіленген уақыт регламенті сақталуы тиіс;
* театр саласының актер мамандары байқауға жіберілмейді;
* алдын-ала дыбысы жазылған дайын фонограммаларды қолдануға тыйым салынады.

**Байқауға қатысушылар мынадай тапсырмаларды орындауы тиіс:**

1. **«Сәлем – сөздің атасы».** Үміткерлер сәлемдесу кезеңінде шешендік элементтерді, шешендік өнердің өзіне тән сипаттарын, шарттарын сақтай отырып, қара сөзбен, яғни пернелі сөз, термелі сөз (бірақ терме емес), ділмәр сөз, тапқыр сөз арқылы өздерін көпшілікке таныстырады (3минутқа дейін);
2. **«Даналар сөзі – ақылдың көзі». Төле** бидің шешендік сөздерінен үзінділерді мәнерлеп жатқа оқу (3минутқа дейін);
3. **«Шешендік – шеберлік».**Үміткерлер жеребе бойынша ұсынылатын шешендік арнау, шешендік толғау, шешендік дау мәселелеріне байланысты тақырыптар бойынша бір-бірінен асып түсетіндей білгірлік, ділмарлық, шешендік таныта және тақырыпты бүгінгі күнмен сабақтастыра отырып өз ойларын ортаға салады (3-5 минутқа дейін).

**Байқауға қатысушылардың өнерін бағалау тәртібі:**

* қазылар алқасы үміткерлер өнерін бағалау кезінде олардың сөйлеу шеберлігіне, сөз қолданысына, байырғы сөздерді орнымен түрленте пайдалануына, ойының жүйелігіне, тіл байлығына, шешендік шеберлігіне, дауыс мәнері мен тіл тазалығына, сахнада өзін-өзі ұстауына және киіміне баса назар аударады.

Байқауға қатысушылар алғыс хаттармен, байқау жеңімпазы мен жүлдегерлері дипломдармен, сыйлықтармен марапатталады.

Байқауға қатысу үшін үміткердің өтінімдері (аты-жөні, жұмыс немесе оқу орны, байланыс телефондары көрсетіле отыра, жеке куәлігінің көшірмесімен қоса) электрондық нұсқада **2022 жылғы 26 қазанға дейін** tilder\_ortalyqy@mail.ru электронды мекенжайына жолдануы қажет. Анықтама үшін 4-69-30телефон нөмірі арқылы байланысуға болады.

|  |  |  |  |  |  |  |
| --- | --- | --- | --- | --- | --- | --- |
| № | Аты-жөні(толық) | Туған жылы, айы, күні | Ұлты | Оқу орнының атауы | Лауазымы немесе факультеті мамандығы, курсы, сыныбы | Үміткердің және жетекшісінің байланыс телефондары |